Kogukonnakino Kindluse Koolis
2025-03-26 18:00 - 19:30 UTC | Kindluse Kool, Roheluse tee 4, Järveküla, Rae vald, 75304, Eesti
Kolmapäeval, 26. märtsil kell 18.00 toimub Kindluse Kooli kaldkojas järgmine kogukonnakino seanss ning sel korral saab vaadata koguperefilmi “10 elu”.
Kogukonnakino toimub sel korral paralleelselt lapsevanematele suunatud Kindluse Kogukonna Kooli loenguga teemal “Ekraanid ja lapsed” (loe täpsemalt: kindlusekool.ee/uritus/23353/) Tule terve perega ja veeda Kindluse Koolis üks mõnus õhtu!

Filmi tutvustus:
Beckett on ärahellitatud ja isekas kass, kellel on elus vedanud ja kes kõike enesestmõistetavaks peab. Kuid kui ta oma üheksandast elust ilma jääb, muutub kõik.
Beckettil pole enam elusid varuks ja ta peab vältimatuga leppima. Ta anub, et kõik endiseks muudetaks. Ta palvest küll keeldutakse algul, kuid Väravavalvur tunneb talle ootamatult kaasa, muudab meelt ja lubab tal uute eludega maale naasta.
Kuid sel korral tähendab iga uus elu erineval kujul siia ilma naasmist, et ta väärtusliku õppetunni saaks.
Beckett muutub sel teekonnal enesekesksest lemmikloomast end ohverdavaks kangelaseks, sest mõnikord tuleb enda parima versiooni leidmiseks palju teid läbi rännata.
Filmi eestikeelses versioonis andsid filmitegelastele oma hääle Mikk Jürjens (Beckett), Sandra Uusberg (Rose), Toomas Krall (Craven), Rauno Kaibiainen (Larry), Janet Vavilov (Grace), Piret Viisimaa (Grizabella), Stefan Hein (Happy), Aurora Elise Varema (Beatrice) jt.
Filmi treiler: https://youtu.be/Tg3jXXCDZW4?si=EcR7sHlFbFNXWlce

Pikkus: 1 tund 28 minutit
Piletihinnad: täispilet 5 €, sooduspilet 4 € (õpilased, tudengid, pensionärid). Maksmine sularahas kohapeal.
Avatud ka kohvik!
NB! Kindluse kool ja MTÜ Kindluse Kool juhivad tähelepanu, et kogukonnakino seanssidel viibivate alaealiste eest vastutavad nende vanemad või muud seaduslikud eestkostjad. Kõik sündmusel osalejad on kohustatud järgima kooli sisekorraeeskirju ja alluma sündmuse korraldajate suunistele.
Tule ja veeda meeleolukas õhtu koos perega!
Kogukonnakino korraldab MTÜ Kindluse Kool koostöös Kindluse Kooliga.

Kindluse Kogukonna Kooli loeng-vestlusõhtu „Ekraanid ja lapsed: toimivad tööriistad ja strateegiad teadlikumaks tehnoloogia kasutuseks“
2025-03-26 18:00 - 20:00 | Kindluse Kool, Roheluse tee 4, Järveküla, Rae vald, 75304, Eesti
Kolmapäeval, 26. märtsil kell 18.00 toimub Kindluse Kogukonna Kooli loeng-vestlusõhtu „Ekraanid ja lapsed: toimivad tööriistad ja strateegiad teadlikumaks tehnoloogia kasutuseks“. Loengut tuleb andma vanemlusnõustaja Tanel Jäppinen (@rahumeelnevanemlus). Muuhulgas otsime vastuseid küsimustele: kuidas leida tasakaal digimaailma ja päriselu vahel, kuidas õpetada lapsest teadlik tehnoloogia kasutaja, kuidas ja milliseid ekraaniaja piire seada. Tanel Jäppinen keskendub loengus eelkõige kuni 10-aastastele lastele, kuid oodatud on ka vanemate laste vanemad.
Ekraanide roll laste elus kasvab iga päevaga ja see tekitab paljudes vanemates segadust, küsimusi, hirme ja tihti ka süütunnet. Loengu käigus jagab Tanel Jäppinen tõestatud strateegiaid, mis aitavad sul teha kodus teadlikumaid tehnoloogiavalikuid. Lisaks saab üheskoos arutleda ekraanide mõju üle lastele ning jagada kogemusi ja muresid ka teiste vanematega, et leida üheskoos tuge ja praktilisi lahendusi.
Lapsevanematele suunatud Kindluse Kogukonna Kool alustas 2023. aasta kevadel ning selle eesmärgiks on kodu ja kooli omavahelise koostöö tõhustamine ning lapsevanemate toetamine. Õppeaasta vältel toimuvatel loeng-vestlusõhtutel astuvad üles spetsialistid, kes räägivad lapsevanemate jaoks olulistel teemadel.
Registreerumine: https://forms.gle/P1qKLE9F8cvohjNy5

Kasuta võimalust ning ole kohal, sest loengut ei kanta üle ega salvestata!
Sissepääs tasuta, oled väga oodatud!

Jüriöö jooks 2025
2025-04-22 18:00 - 20:00 | Kindluse Kool, Roheluse tee 4, Järveküla, Rae vald, 75304, Eesti
22. aprillil algusega kell 18.00 toimub kolmandat korda Kindluse Kooli Jüriöö jooks. Tegemist on ägeda kogukondliku sündmusega, kus saavad kokku nii õpilased, kooli meeskond kui ka lapsevanemad!
Iga õpigrupp on esindatud vähemalt ühe jooksutiimiga. Väga oodatud on ka lapsevanemate võistkonnad!
Registreerida saab siin kuni 15. aprilli keskpäevani: http://bit.ly/3G1jGkK

Jüriöö jooksu joostakse teatejooksuna.
Võistluse trajektoor kulgeb ümber koolimaja ja spordihoone (distantsi pikkus 1 km).
Start, registreerimislauad ja ühine soojendus toimuvad/asuvad algklasside maja ees tartaankattega alal.
Täiskasvanute võistkond koosneb viiest liikmest, iga liige jookseb 200 meetrit. Igas võistkonnas peab olema vähemalt 2 naist.
Alustame ühise soojendusega kell 18.00.
Sündmuse orienteeruv lõpp on kell 20.00.
Palume, et võistkond paneks ennast sarnaselt riidesse (näiteks kõik liikmed kannavad sama värvi riideid või on meisterdanud endale sildid vms). Aga see pole kohustuslik, pigem üleskutse olla loominguline!
Teatepulgaks on igal võistkonnal oma tõrvik (näiteks ise meisterdatud tõrvik või LED-aiavalgusti, mis on tõrviku kujuga vms). Tõrvik tuleb võistkonnal ise hankida.
Kohale jõudes annab iga võistkond endast märku registreerimislauas, sealt väljastatakse iga tiimi viimasele jooksjale võistlusnumber.

Pealtvaatajad on väga oodatud kaasa elama!
Kohtumiseni Kindluse Kooli Jüriöö jooksul!

Kindluse Kooli kooride kontsert “Läki Laulupeole!”
2025-04-24 18:00 - 20:00 | Kindluse Kool, Roheluse tee 4, Järveküla, Rae vald, 75304, Eesti
Ootame teid meie kooli kooride kevadkontserdile “Läki laulupeole!”. Kontserdil esinevad Kindluse Kooli kahehäälne koor, ühehäälne koor ja Kindluse kogukonna koor. Lisaks on oodata üllatusesinejad. Dirigeerib Silja Trisberg.
Kontserdil kõlavad suvise “Iseoma” laulupeo laulud ning esinevad ka Kindluse Kooli rahvatantsijad.
Sissepääs on tasuta, kuid palume registreerida oma tuleku siin, et saaksime osalejate arvuga arvestada.
Oled väga oodatud!

Kogukonnakino „Tähekoer ja turbokass"
2025-04-29 18:00 - 19:30 | Kindluse Kool, Roheluse tee 4, Järveküla, Rae vald, 75304, Eesti
Tule kogukonnakinno Kindluse Koolis!
Teisipäeval, 29. aprillil kell 18.00 toimub Kindluse Kooli kaldkojas järgmine kogukonnakino seanss ning vaadata saab koguperefilmi „Tähekoer ja turbokass“.
Vaata filmi treilerit SIIN.
Piletihinnad: täispilet 5 €, sooduspilet 4 € (õpilased, tudengid, pensionärid). Maksmine sularahas kohapeal.
Avatud ka kohvik!
NB! Kindluse kool ja MTÜ Kindluse Kool juhivad tähelepanu, et kogukonnakino seanssidel viibivate alaealiste eest vastutavad nende vanemad või muud seaduslikud eestkostjad. Kõik sündmusel osalejad on kohustatud järgima kooli sisekorraeeskirju ja alluma sündmuse korraldajate suunistele.
Tule ja veeda meeleolukas õhtu koos perega!
Kogukonnakino korraldab MTÜ Kindluse Kool koostöös Kindluse Kooliga.
***
Ühe teadlase 1969. aastal kosmosesse lennutatud lojaalne koer Semu teeb hädamaandumise tänapäevases väikelinnas, kus lemmikloomi jahib halastamatu loomavihkajast politseinik Peck. Meeleheitliku sooviga omaniku juurde tagasi jõuda, värbab Semu geeniusest miljonärkassi Feliksi, et kass talle sellel pöörasel seiklusel abiks oleks.
Kohtudes aga jänes Cassidy ja tema loomaõiguste aktivistidest koosneva organisatsiooniga G.P.L.O, on Semu ja Feliks sunnitud Pecki vastu astuma ja tõelisteks kangelasteks hakkama!
Tegelastele annavad eestikeelse hääle TIIT SUKK,KAROL KUNTSEL , MERLE PALMISTE ja CHRISTOPHER RAJAVEER
Tegemist on lõbusa animeeritud seiklusega sõprusest, kangelaslikkusest ja usust inimeste võimesse head teha, mis tutvutstab kogu perele suurimaid valla pääsenud kangelasi: TÄHEKOERA JA TURBOKASSI!

Kogukonnakino "Koer Lampo uskumatu teekond"
2025-05-21 18:00 - 19:30 | Kindluse Kool, Roheluse tee 4, Järveküla, Rae vald, 75304, Eesti
Tule kogukonnakinno Kindluse Koolis!

Kolmapäeval, 21. mail kell 18.00 toimub Kindluse Kooli kaldkojas selle õppeaasta viimane kogukonnakino seanss ning sel korral vaatame koguperefilmi “Koer Lampo uskumatu teekond”.
Kogukonnakino toimub paralleelselt lapsevanematele suunatud Kindluse Kogukonna Kooli loenguga teemal “Ohutus liikluses: väikesed valikud, suur mõju” (loe täpsemalt kodulehelt). Tule terve perega ja veeda Kindluse Koolis üks mõnus õhtu!

Filmi tutvustus:Zuzia on raudteetöölise tütar, kelle elu muutub täielikult, kui perega liitub erakordne rändav koer Lampo. Oma rongireisidega internetisensatsiooniks saanud karjakoerast saab kohe südamehaigusega tüdruku parim sõber. Kahjuks aga tekitab koera kuulsus raudteejuhis kadedust ja ta üritab Lampot igati oma jaamast minema ajada. Kui see tal õnnestubki, siis tüdruku tervis halveneb. Kõik küll proovivad aidata, kuid Zuziat saavad päästa üksnes Lampo lähedus ja sõprus.
Eesti vaatajate jaoks on filmitegelastele oma hääle andnud Johanna-Elise Kabel (Zuzia), Priit Öövel (Direktor), Elis Liira (Malgorzata), Liisu Krass (Tola), Aare Lepiksaar (Piotr), Piret Viisimaa (Halina), Rauno Kaibiainen (Stanislav), Johanna-Kristina Artjušin (Julka) ja Mark Oja (Antek).
Film on dubleeritud eesti keelde dubleerimisstuudios Pop Out Studio. Dublaaži- ja helirežissöör on Kert Laur. Eesti keelde tõlkinud Siret Tuula.
Vaata treilerit: https://www.youtube.com/watch?v=t0WsUSoVskc

Piletihinnad: täispilet 5 €, sooduspilet 4 € (õpilased, tudengid, pensionärid). Maksmine sularahas kohapeal.Avatud ka kohvik!

NB! Kindluse kool ja MTÜ Kindluse Kool juhivad tähelepanu, et kogukonnakino seanssidel viibivate alaealiste eest vastutavad nende vanemad või muud seaduslikud eestkostjad. Kõik sündmusel osalejad on kohustatud järgima kooli sisekorraeeskirju ja alluma sündmuse korraldajate suunistele.
Tule ja veeda meeleolukas õhtu koos perega!

Kogukonnakino korraldab MTÜ Kindluse Kool koostöös Kindluse Kooliga.

Kindluse aastalõpu festival
2025-06-04 15:00 - 18:00 | Kindluse Kool, Roheluse tee 4, Järveküla, Rae vald, 75304, Eesti
Kolmapäeval, 4. juunil kell 15-18 toimub Kindluse aastalõpu festival, kuhu ootame osalema kogu kogukonda. Aastalõpu Festival on edasiarendus varem toimunud kohvikutepäevast. Lisaks õpigruppide kohvikute melule toimub maja ümber veel palju põnevaid tegevusi, sh mitmekülgne esinemisprogramm, õpilaste aasta jooksul valminud projektide näitused, moeshow, Arutleva Kooli ja Liikuma Kutsuva Kooli programmidest inspireeritud tegevused ja palju muud põnevat kogu perele.
Täpsemat infot jagame peagi, jälgige reklaami!

Kindluse Kooli perepäev
2025-08-28 16:00 - 18:30 | Kindluse Kool, Roheluse tee 4, Järveküla, Rae vald, 75304, Eesti
Kindluse Kooli traditsiooniline perepäev toimub neljapäeval, 28. augustil kell 16.00-18.30!

Perepäeval on võimalik kohtuda õpetajatega ning näha õpiruume. Samuti on kohapeal koolivormi tootjad ning huviringide pakkujad.

Kell 16.00 on perepäevale oodatud kõik 1. õpigruppides alustavad õpilased ja nende pered. Lapsed saavad tutvuda oma mentoriga ning vanematele tutvustame Kindluse Kooli elu ning anname kooliga kohanemiseks nõu Kindluse Kogukonna Kooli loengul.

Täpsem info augustis!Olete väga oodatud!

2025/2026 õppeaasta avaaktused
2025-09-01 09:00 - 15:00 | Kindluse Kool, Roheluse tee 4, Järveküla, Rae vald, 75304, Eesti
Alustame Kindluse Kooli 2025/2026 õppeaastat 1. septembril remteris toimuvate pidulike aktustega.
Ajakava:
Kell 9.00 2. õpigrupid
Kell 9.45 3. õpigrupid
Kell 10.30 4.-5. õpigrupid (v.a 5.c)
Kell 11.15 6.-9. õpigrupid, 5.c
Kell 12.30 1.a ja 1.b
Kell 14.00 1.c, 1.d ja 1.e
2.–9. õpigruppide aktustele ootame õpilasi.
1. õpigruppide aktustele on oodatud iga õpilase kohta kuni 3 külalist.
Mentortunni toimumisaja infot jagab õpigrupi mentor Stuudiumis. Riietus pidulik.
Kohtumiseni!

Kindluse Kogukonna Kooli loeng-vestlusõhtu “Miks jutustada lugusid?”
2025-10-08 18:15 - 19:45 | Kindluse Kool, Roheluse tee 4, Järveküla, Rae vald, 75304, Eesti
Kui tahad, et su lapsed oleksid intelligentsed, siis loe neile muinasjutte.Kui tahad, et nad oleksid veel intelligentsemad, siis loe neile veel rohkem muinasjutte./Albert Einstein/

Albert Einstein on ka öelnud, et kujutlusvõime on tähtsam, kui teadmised.Lugusid jutustades, raamatuid ette lugedes ja lapsi ise lugema meelitades teeme lapsele erilise kingituse, mis toetab tema toimetulekut edaspidises elus.

Kolmapäeval, 8. oktoobril toimub Kindluse Kooli remteris loeng-vestlusõhtu “Miks jutustada lugusid? Lugude jõud lapse arengus ja pereidentiteedi kujundamises”. Õhtut viib läbi Piret Päär.
Piret Päär on vabakutseline jutuvestja, koolitaja ja spetsialist suulise pärimuse alal, kes on lugusid jutustanud juba kolmkümmend viis aastat, nii täiskasvanutele, kui lastele.Tema koolitused-kohtumisedki on alati segu lugudest ja kogemustest. Pireti kindel veendumus on, et eelkõige vajavad häid lugusid täiskasvanud, siis on lootust, et nad tahavad ka ise jutustada neid oma lastele.

Rudolf Steineri sõnul vahendatakse muinasjuttude abil inimtunnetust nii, nagu seda mingil muul moel pole võimalik teha.Lastel ja ka täiskasvanutel on tugev vajadus piltide järele, mis ei peegelda igapäevase kogemuse maailma.Kui me ei paku lapsele muinasjutupilte ja muinasjutukeelt, siis täidab tema hingesisu “tänavaloba”.Argielu triviaalsed fantaasiavaesed kõnekatked vallutavad hingepõllu ja sellel hakkab vohama umbrohi.Fred Jüssi on öelnud, et ega´s harimata maalapp kusagile kao, sinna kasvavad vaid teistsugused taimed – nõgesed, ohakad ja muu selline.

Koolitusel räägib Piret rahva- ja muinasjuttude olulisusest lapsele ja täiskasvanule ning tutvustab häid allikaid, kust lugusid leida.
Lapsevanematele suunatud Kindluse Kogukonna Kool alustas 2023. aasta kevadel ning selle eesmärgiks on kodu ja kooli omavahelise koostöö tõhustamine ning lapsevanemate toetamine. Õppeaasta vältel toimuvatel loeng-vestlusõhtutel astuvad üles spetsialistid, kes räägivad lapsevanemate jaoks olulistel teemadel.

Oktoobrikuise Kogukonna Kooli õhtu pühendame sel korral Eesti raamatu aastale – 2025. aastal möödub 500 aastat esimese eesti keelt sisaldanud trükise ilmumisest. See tähtpäev kutsub mõtlema keelele ja kultuurile, millest suur osa püsib meie teadvuses ja elus just lugude kaudu – nende kaudu, mida loeme, räägime ja uuesti räägime.

Sissepääs sündmusele on tasuta, kuid palume registreeruda siin: https://forms.gle/srWLRQUMgMtTpjX26Kasuta võimalust ning ole kohal, sest loengut ei kanta üle ega salvestata!
Paralleelselt Kogukonna Kooli loenguga toimub kaldauditooriumis kinoõhtu. Vaadata saab filmi “Haldjarahva uus seiklus”. Tule veeda õhtu koolimajas koos kogu perega!

Kogukonnakino Kindluse Koolis “Haldjarahva uus seiklus”
2025-10-08 18:15 - 19:45
Tule kogukonnakinno Kindluse Koolis!

Kolmapäeval, 8. oktoobril kell 18.15 toimub Kindluse Kooli kaldkojas õppeaasta esimene kogukonnakino. Vaatame koguperefilmi “Haldjarahva uus seiklus”.
Kogukonnakino toimub paralleelselt lapsevanematele suunatud Kindluse Kogukonna Kooli loenguga teemal “Miks jutustada lugusid? Lugude jõud lapse arengus ja pereidentiteedi kujundamises” (loe täpsemalt: https://fb.me/e/2UOtp4oed)Tule terve perega ja veeda Kindluse Koolis üks mõnus õhtu!

Tutvustus
Elfie maailm pööratakse pahupidi, kui ta avastab tehnoloogiliselt arenenud haldjad, kes erinevalt ta enda rahvast on lõbu- ja põnevusjanu kohapealt võrreldamatud. Kas Elfie sõprus teise rahva noorima liikme Boga võiks kaks haldjarahvast pärast enam kui 250 aastat lepitada? Lugu põhineb filmil „Haldjarahvas pagariks” ja on inspireeritud kuulsast Saksamaa saagast ning August Kopischi poeemist.
Eesti vaatajate jaoks on filmitegelastele oma hääle andnud : Kaisa Selde (Elfie), Priit Öövel (Bo), Meeli Seerma (Lansky), Merit Männiste (Ila), Kristi Aule (Runa), Tarmo Hints (Horik) ja teised.

Vaata treilerit: https://www.youtube.com/watch?v=1ZCXZnTOjJc
Piletihinnad: täispilet 5 €, sooduspilet 4 € (õpilased, tudengid, pensionärid). Maksmine sularahas kohapeal.Avatud ka kohvik ja koolivormi taaskasutuslaat!

NB! Kindluse kool ja MTÜ Kindluse Kool juhivad tähelepanu, et kogukonnakino seanssidel viibivate alaealiste eest vastutavad nende vanemad või muud seaduslikud eestkostjad. Kõik sündmusel osalejad on kohustatud järgima kooli sisekorraeeskirju ja alluma sündmuse korraldajate suunistele.
Tule ja veeda meeleolukas õhtu koos perega!

Kogukonnakino korraldab MTÜ Kindluse Kool koostöös Kindluse Kooliga.

Sebastiani ravi toetussündmus
2025-10-17 13:00 - 14:30 | Kindluse Kool, Roheluse tee 4, Järveküla, Rae vald, 75304, Eesti
Meie kooli 3. õpigrupis õpib Sebastian, kelle raske haiguse geeniraviks on vaja koguda kokku rekordiline summa – 1,24 miljonit eurot. Usume, et kogukonnana suudame Sebastiani ravi toetamiseks võtta ette rohkem kui üksi.
Kinduse Koolis toimub 17. oktoobril kell 13.00-14.30 heategevuslik laat, kus õpilased, koolitöötajad ja lapsevanemad panevad heategevuslikule müügile välja head ja paremat alates klassikalistest küpsetistest kuni lapsevanemate välja pandud põnevate “teenuste” voucheriteni. Meil on usku kogukonna jõudu – eesmärgiks on ühiselt koguda 10 000€.
Lisaks heategemisele ootab Kindluse Koolis ees mõnusa laadameluga pärastlõuna.
Kohtumiseni Kindluse Koolis!
Kui teil ei ole võimalik sündmusest osa võtta, saab ühisesse algatusse panustada, toetades Sebastiani ravi ülekandega meie ühisele Sebastiani kogumiskontole:
Saaja: MTÜ Kindluse Kool
Konto: [REDACTED]
Selgitus: Annetus Sebastiani toetuseks
Sebastiani looga saab lähemalt tutvuda siin:
https://www.toetusfond.ee/kampaaniad/anna-sebastianile-voimalus-elada/
https://jupiter.err.ee/1038446/pealtnagija

Kogukonnakino Kindluse Koolis: “Diplodocus: tilluke dinosaurus”
2025-11-20 18:00 - 19:30 | Kindluse Kool, Roheluse tee 4, Järveküla, Rae vald, 75304, Eesti
Tule kogukonnakinno Kindluse Koolis!

Neljapäeval, 20. novembril kell 18.00 toimub Kindluse Kooli kaldkojas kogukonnakino. Vaatame koguperefilmi “Diplodocus: tilluke dinosaurus”.

Tutvustus:Tillukesel dinosaurusel tuleb salapärastel asjaoludel kadunud vanemad päästa. Ühes võluri ja kahe kummalise teadlasega kohtab ta seiklusel fantastilisi olendeid ja satub hämmastavatesse paikadesse.Film on valitud 2024. aasta Pimedate Ööde filmifestivali JUST FILMI lastefilmide võistlusprogrammi.Eesti vaatajate jaoks on filmitegelastele oma hääle andnud Johanna-Elise Kabel (Diplodocus), Elis Liira (Entomoloogia), Mathias Leedo (Hookus-Pookus), Mark Oja (Vanaisa, Eesel), Merli Hirbaum (Kass, Kirjastaja) ja Priit Öövel (Närvikowsky).
Vaata treilerit: https://www.youtube.com/watch?v=VbIPAebqNEs

Piletihinnad: täispilet 5 €, sooduspilet 4 € (õpilased, tudengid, pensionärid). Maksmine sularahas kohapeal.
Avatud ka kohvik! Tule terve perega ja veeda Kindluse Koolis üks mõnus õhtu!

NB! Kindluse kool ja MTÜ Kindluse Kool juhivad tähelepanu, et kogukonnakino seanssidel viibivate alaealiste eest vastutavad nende vanemad või muud seaduslikud eestkostjad. Kõik sündmusel osalejad on kohustatud järgima kooli sisekorraeeskirju ja alluma sündmuse korraldajate suunistele.
Kogukonnakino korraldab MTÜ Kindluse Kool koostöös Kindluse Kooliga.

Kindluse Kooli jõululaat “Täiesti kindel jõulutäika”
2025-12-03 17:00 - 19:00 | Kindluse Kool, Roheluse tee 4, Järveküla, Rae vald, 75304, Eesti
Oled väga oodatud Kindluse Kooli jõululaadale “Täiesti kindel jõulutäika”!

Kestlikkuse teema on Kindluse kooliperele väga südamelähedane ja peagi on saabumas jõulud. Sellega seonduvalt korraldab Kindluse Kooli rahvatantsurühm Kindlad Kannad meeleoluka jõululaada “Täiesti kindel jõulutäika”, kuhu on müüma ja ostlema oodatud meie armas kogukond – õpilased, õpetajad, lapsevanemad ja kõik teised huvilised!
Täika toimub 3. detsembril kell 17.00-19.00 Kindluse Koolis. Avatud on ka Kindlate Kandade kohvik!
Tule müü jõuluehteid, isetehtud jõulukingitusi, käsitööd, oma riideid, jalanõusid, aksessuaare, kodukraami, hoidiseid ja muid esemeid. Kohapeal tarbitavat sööki-jooki palume mitte müüa. Vajalik eelregistreerimine!
Broneeri endale laud – kohatasu (ehk ühe laua) alghind on 10€ (tee osalustasu ülekanne Kindlate Kandade juhendajale KATRE MERILAID [REDACTED], selgitus “Jõulutäika” või too sularahas täika päeval korraldajate kätte). Miks alghind? Kuna kohatasuga toetad Kindluse Kooli rahvatantsurühma tegevust ning oleme iga panuse eest väga tänulikud!
Registreeri end müüjaks SIIN. Laua mõõtmed 170x69cm. Soovi korral võid kaasa võtta ka oma stange. Asju saab hakata üles panema täika päeval (3. detsember) alates kell 16.
Registreerimise tähtaeg on 1. detsember kell 15.00.
Samal õhtul kell 18.30-19.45 toimub Kindluse Kogukonna Kooli loeng “Piisavalt hea vanem”, mida viib läbi lastepsühhiaater ja psühholoog Anne Kleinberg. Paralleelselt loenguga toimub kaldkojas kinoõhtu. Kõik huvilised on väga teretulnud osa saama mõnusast kogukondlikust õhtust Kindluse Koolis!
Kohtumiseni 3. detsembril!
täiesti kindel jõulutäika 2025

Kindluse Kogukonna Kooli loeng-vestlusõhtu "Piisavalt hea vanem"
2025-12-03 18:30 - 19:45 | Kindluse Kool, Roheluse tee 4, Järveküla, Rae vald, 75304, Eesti
Kolmapäeval, 3. detsembril kell 18.30 toimub Kindluse Kogukonna Kooli loeng-vestlusõhtu „Piisavalt hea vanem“.

Lapsevanemaks olemise väljakutsetest ja enesehoolest tuleb rääkima tunnustatud laste- ja noorukite psühhiaater ja psühhoterapeut Anne Kleinberg. Loengule järgneb arutelu laste ja täiskasvanute vaimse tervise ja heaolu teemadel.

Vanemlus on täis vastutust ja ootusi. See oluline roll võiks täita terve eetri, kuid ometi on enamikel vanematel vaja lisaks laste kasvatamisele toime tulla ka tööpingete, olmemurede, ajapuuduse ja pideva infomüraga. Kuidas kõigi väljakutsete keskel olla piisavalt hea vanem? Kas see üldse on võimalik?

Lapsevanematele suunatud Kindluse Kogukonna Kool alustas 2023. aasta kevadel ning selle eesmärgiks on kodu ja kooli omavahelise koostöö tõhustamine ning lapsevanemate toetamine. Õppeaasta vältel toimuvatel loeng-vestlusõhtutel astuvad üles spetsialistid, kes räägivad lapsevanemate jaoks olulistel teemadel.

Registreerumine: https://forms.gle/BqC9GRfqsGjdUQqv5
Kasuta võimalust ning ole kohal, sest loengut ei kanta üle ega salvestata! Sissepääs on tasuta, oled väga oodatud!

Lisaks Kogukonna Kooli loengule toimub 3. detsembri õhtul koolis ka jõululaat ning kogukonnakino!

Kogukonnakino Kindluse Koolis: "Esimesed jõulud"
2025-12-03 18:30 - 20:00 | Kindluse Kool, Roheluse tee 4, Järveküla, Rae vald, 75304, Eesti
Tule kogukonnakinno Kindluse Koolis!
Kolmapäeval, 3. detsembril toimub Kindluse Koolis kogukondlik õhtu: jõulutäika, loeng-vestlusõhtu lapsevanematele ning kogukonnakino.
Seekord vaatame kogupere jõulufilmi “Esimesed jõulud”. Kinoseanss algab kell 18.30.
Tutvustus:
Vaimukas ja innustav põhjamaine jõululugu kahest ootamatust kaaslasest. Vahetult enne jõule põgeneb 10-aastane Stine tüdrukute internaatkoolist ning silkab rongi peale. Väike jänesepreili ei jõua aga pikalt sõita, enne kui peab mitte nii depressiivses väikelinnas piletikontrollide eest maha hüppama. Otsides varju külma talveöö eest, hiilib ta ühte majja Kingsepa tänaval – täpsemalt kingsepp Anderseni majja. Kingsepp on aga vana ja tülpinud mees, kes eelistab üksi olla ning naljaka, kuid tüütu külalise tulek talle ilmselgelt rõõmu ei valmista. Ent see ootamatu kohtumine annab aga nende mõlema elule uue suuna…
Vaata treilerit: https://www.youtube.com/watch?v=Jh_kZFmhmKw
Piletihinnad: täispilet 5 €, sooduspilet 4 € (õpilased, tudengid, pensionärid). Maksmine sularahas kohapeal.
NB! Kindluse kool ja MTÜ Kindluse Kool juhivad tähelepanu, et kogukonnakino seanssidel viibivate alaealiste eest vastutavad nende vanemad või muud seaduslikud eestkostjad. Kõik sündmusel osalejad on kohustatud järgima kooli sisekorraeeskirju ja alluma sündmuse korraldajate suunistele.
Kogukonnakino korraldab MTÜ Kindluse Kool koostöös Kindluse Kooliga.
Lisaks Kogukonna Kooli loengule toimub 3. detsembri õhtul koolis ka jõululaat ning kogukonnakino.

Kindluse Kooli jõulukontsert "Kiri talvevõlumaalt"
2025-12-16 10:00 - 11:00 | Tallinna Kaarli kirik
Head Kindluse Kooli õpilased, lapsevanemad ja tiimiliikmed
Ootame teid Kindluse Kooli jõulukontserdile, mis toimub taas Tallinna Kaarli kirikus (Toompea 10) teisipäeval, 16. detsembril algusega kell 10.00. Esinevad meie kooli solistid, ansamblid ja koorid.
Oodatud on kõik Kindluse Kooli õpilased koos peredega ning koolitöötajad. See on meie kõigi ühine jõuluaja elamus ja koosolemise aeg. Koolimajas sel päeval tegevusi ei toimu. Sissepääs tasuta!

Kogukonnakino Kindluse Koolis: "Tüdruk nimega Willow"
2026-01-22 18:00 - 19:45 | Kindluse Kool, Roheluse tee 4, Järveküla, Rae vald, 75304, Eesti
Tule kogukonnakinno Kindluse Koolis!

Seekord vaatame filmi “Tüdruk nimega Willow”. Kinoseanss algab kell 18.00.

Tutvustus:Willow avastab oma vanatädile Alwinale kuulunud metsast kirja, milles paljastatakse ta pärinemine nõidadest. Seepeale tuleb Willow’l endas nõiavõimed äratada ja veel kolme nõia abiga maagiline mets päästa, enne kui aeg otsa saab ja tragöödia aset leiab.Film põhineb Sabine Bohlmanni populaarsel raamatusarjal.
Eesti vaatajate jaoks on filmitegelastele oma hääle andnud Stella Hatsukov (Willow), Andres Roosileht, Risto Vaidla, Brit Potisepp, Aurora Varema, Tuuli Maarja Möller, Liisa Nõlvak, Mirjam Aavakivi ja Mihkel Toomet.
Film on dubleeritud Orbital Vox Stuudiotes. Dublaažirežissöör on Markku Tiidumaa ja dublaažiprodutsent on Greeta Võsu. Eesti keelde tõlkinud Elo Kaalep.
Vaata treilerit: https://www.youtube.com/watch?v=RWlu4QMOFLk

Piletihinnad: täispilet 5 €, sooduspilet 4 € (õpilased, tudengid, pensionärid). Maksmine sularahas kohapeal.

NB! Kindluse kool ja MTÜ Kindluse Kool juhivad tähelepanu, et kogukonnakino seanssidel viibivate alaealiste eest vastutavad nende vanemad või muud seaduslikud eestkostjad. Kõik sündmusel osalejad on kohustatud järgima kooli sisekorraeeskirju ja alluma sündmuse korraldajate suunistele.
Kogukonnakino korraldab MTÜ Kindluse Kool koostöös Kindluse Kooliga.

Infotund 1. klassis astuvate laste vanematele
2026-02-04 16:00 - 18:00 | Kindluse Kool, Roheluse tee 4, Järveküla, Rae vald, 75304, Eesti
Lapsevanemad, kelle laps astub sügisel 1. klassi, on oodatud Kindluse Kooli tutvustavasse infotundi, mis toimub 4. veebruaril algusega kell 16.00. Jagame infot ning toimuvad ekskursioonid koolimajas.
Sissepääs kooli peauksest. Palume saabumisel varuda aega parkimiskoha leidmiseks. Soovitame parkida Kindluse Spordikeskuse parklasse. Sündmus kestab orienteeruvalt kaks tundi.
Infotund on mõeldud lapsevanematele.
Kohtumiseni!
